Oreste Puliti

Oreste Puliti (18. helmikuuta 1891 Livorno – 5. helmikuuta 1958 Lucca) oli italialainen miekkailija ja moninkertainen olympiavoittaja. Vuoden 1920 kesäolympialaisissa Antwerpenissä hän voitti kultaa floretin ja säilän joukkuekilpailuissa. Kesäolympialaisissa 1924 Pariisissa hän voitti jälleen kultaa säilän ja vuoden 1928 kesäolympialaisissa Amsterdamissa floretin joukkuekilpailussa. Amsterdamin kisoissa Puliti kuului lisäksi säilässä hopeaa saaneeseen joukkueeseen.

Lähteet 

Italialaiset miekkailijat
Italialaiset olympiavoittajat
Vuonna 1891 syntyneet
Vuonna 1958 kuolleet